CELEX: 32017D1213
Language: hu
Date: 2017-07-04 00:00:00
Title: A Bizottság (EU) 2017/1213 végrehajtási határozata (2017. július 4.) az Integrált Strukturális Biológia – Európai Kutatási Infrastruktúra-konzorcium (Instruct-ERIC) létrehozásáról (az értesítés a C(2017) 4507. számú dokumentummal történt)

6.7.2017   
            
            
               HU
            
            
               Az Európai Unió Hivatalos Lapja
            
            
               L 173/47
            
         A BIZOTTSÁG (EU) 2017/1213 VÉGREHAJTÁSI HATÁROZATA
   (2017. július 4.)
   az Integrált Strukturális Biológia – Európai Kutatási Infrastruktúra-konzorcium (Instruct-ERIC) létrehozásáról
   
      
         (az értesítés a C(2017) 4507. számú dokumentummal történt)
      
   
   (Csak az angol, cseh, dán, francia, holland, olasz, portugál és szlovák nyelvű szöveg hiteles)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az európai kutatási infrastruktúráért felelős konzorcium (ERIC) közösségi jogi keretéről szóló, 2009. június 25-i 723/2009/EK tanácsi rendeletre (1) és különösen annak 6. cikke (1) bekezdésének a) pontjára,
   mivel:
   
               (1)
            
            
               Belgium, a Cseh Köztársaság, Dánia, az Egyesült Királyság, Franciaország, Görögország, Hollandia, Izrael, Olaszország, Portugália, Spanyolország, Svédország és Szlovákia, valamint az Európai Molekuláris Biológiai Laboratórium (EMBL) felkérte a Bizottságot az Integrált Strukturális Biológia – Európai Kutatási Infrastruktúra-konzorcium (Instruct-ERIC) létrehozására. Görögország, Spanyolország, Svédország és az Európai Molekuláris Biológiai Laboratórium (EMBL) ismertették arra vonatkozó döntésüket, hogy az Instruct-ERIC konzorciumban kezdetben megfigyelőként vesznek részt. Az említettek megállapodtak abban, hogy az Instruct-ERIC fogadó tagállama az Egyesült Királyság lesz.
            
         
               (2)
            
            
               mivel az Egyesült Királyság 2017. március 29-én bejelentette az Unióból való kilépésre irányuló szándékát, az Európai Unióról szóló szerződés 50. cikke értelmében a kilépési megállapodás dátumától kezdődően, illetve ennek hiányában a bejelentéstől számított két év elteltével a Szerződések többé nem alkalmazandók az Egyesült Királyságra, kivéve, ha az Európai Tanács az Egyesült Királysággal egyetértésben ennek a határidőnek a meghosszabbításáról határoz. Következésképpen és a kilépési megállapodás bármely rendelkezésének sérelme nélkül ez a végrehajtási határozat csak addig alkalmazandó, amíg az Egyesült Királyság tagsága az Unióban meg nem szűnik.
            
         
               (3)
            
            
               Amennyiben az Egyesült Királyság tagsága az Unióban megszűnik, a kilépési megállapodás bármely rendelkezésének sérelme nélkül, az Instruct-ERIC alapszabály szerinti székhelyét a 723/2009/EK rendelet 8. cikke (1) bekezdésének megfelelően egy tagállam vagy egy társult ország területére kell áthelyezni.
            
         
               (4)
            
            
               A Bizottság a 723/2009/EK rendelet 5. cikke (2) bekezdésének megfelelően elbírálta a kérelmet, és megállapította, hogy az teljesíti a rendelet követelményeit.
            
         
               (5)
            
            
               Az e határozatban előírt intézkedések összhangban vannak a 723/2009/EK rendelet 20. cikkével létrehozott bizottság véleményével,
            
         ELFOGADTA EZT A HATÁROZATOT:
   1. cikk
   (1)   E határozattal létrejön az Integrált Strukturális Biológia – Európai Kutatási Infrastruktúra-konzorcium (Instruct-ERIC).
   (2)   Az Instruct-ERIC alapszabályának alapvető elemeit a melléklet tartalmazza.
   2. cikk
   Ennek a határozatnak a Belga Királyság, a Cseh Köztársaság, a Dán Királyság, a Francia Köztársaság, a Holland Királyság, Izrael Állam, Nagy-Britannia és Észak-Írország Egyesült Királysága, az Olasz Köztársaság, a Portugál Köztársaság, valamint a Szlovák Köztársaság a címzettje.
   
      Kelt Brüsszelben, 2017. július 4-én.
      
         
            a Bizottság részéről
         
         Carlos MOEDAS
         
            a Bizottság tagja
         
      
   
   
      (1)  HL L 206., 2009.8.8., 1. o.
   
   
      MELLÉKLET
      
         AZ INSTRUCT-ERIC ALAPSZABÁLYÁNAK ALAPVETŐ ELEMEI
      
      
         Az INSTRUCT-ERIC alapszabályának alábbi cikkei és cikkeinek bekezdései a 723/2009/EK rendelet 6. cikke (3) bekezdésének megfelelően meghatározzák az alapvető elemeket.
      1.   Célkitűzések és tevékenységek
      (az Instruct-ERIC alapszabályának 4. cikke)
      
               
                  1.
               
               
                  Az Instruct-ERIC célja az Instruct nevű megosztott páneurópai kutatási infrastruktúra létrehozása és működtetése, nevezetesen:
                  
                              (a)
                           
                           
                              az integratív strukturális sejtbiológia fejlődésének elősegítése;
                           
                        
                              (b)
                           
                           
                              a legkorszerűbb európai strukturális biológiai létesítményekhez és szakértelemhez való irányított hozzáférés lehetővé tétele;
                           
                        
                              (c)
                           
                           
                              az Instruct-technológia fejlődésének előmozdítása; valamint
                           
                        
                              (d)
                           
                           
                              a strukturális biológia területén az integratív technikákra irányuló képzés nyújtása.
                           
                        
            
               
                  2.
               
               
                  E célból az Instruct-ERIC különböző tevékenységeket végez és koordinál, beleértve, de nem kizárólagosan a következőket:
                  
                              (a)
                           
                           
                              az Instruct-központok által kínált tevékenységek, mint például infrastruktúra biztosítása a strukturális biológia felhasználói közössége számára és egyéb Instruct képzési, hálózatépítési és terjesztési tevékenységek;
                           
                        
                              (b)
                           
                           
                              olyan Instruct-csomópont létrehozása és működtetése, amely központi koordináló szerepet biztosít az Instruct-központokon keresztül kínált valamennyi Instruct-tevékenység tekintetében;
                           
                        
                              (c)
                           
                           
                              az Instruct-központokban a strukturális biológiai infrastruktúrához való hozzáférés biztosítása Instruct-webportál segítségével, amely magában foglal szakértői értékelést, továbbá a valamely Instruct-központ által az Instruct-felhasználók számára fenntartott hozzáférés ütemezését;
                           
                        
                              (d)
                           
                           
                              a strukturális sejtbiológia szempontjából releváns technikákról és módszerekről szóló képzések és munkaértekezletek Instruct-csomópont általi koordinálása, lehetővé téve a szakértelem terjesztését, valamint az iparággal megvalósuló tudáscsere ösztönzését és a közös fejlesztést;
                           
                        
                              (e)
                           
                           
                              az Instruct-központok közötti, a strukturális biológiai technológiák egymással való hatékonyabb integrációját lehetővé tevő új műszaki és technológiai megközelítéseket támogató közös programoknak az Instruct-csomópont általi koordinálása;
                           
                        
                              (f)
                           
                           
                              a programok koordinálása innovatív strukturális biológiai technológiák fejlesztésével foglalkozó vállalatokkal, lehetővé téve az Instruct-központok általi hatékony alkalmazásukat, valamint e technológiák hozzáférhetővé tétele az Európában tudományos vagy iparági területen tevékeny kutatók számára;
                           
                        
                              (g)
                           
                           
                              a strukturális, sejt- és rendszerbiológiával foglalkozó közösségek összekapcsolása közös fellépések, többek között találkozók, konferenciák és munkaértekezletek koordinálásával;
                           
                        
                              (h)
                           
                           
                              minden olyan más kapcsolódó fellépés, amely hozzájárul az európai kutatási térségben folytatott kutatás megerősítéséhez.
                           
                        
            
               
                  3.
               
               
                  Az Instruct-ERIC a kiépítésével és működtetésével összefüggésben gazdasági haszonszerzésre nem törekszik; tevékenységei az innováció, valamint a tudás- és a technológiaátadás további előmozdítását szolgálják. Az Instruct-ERIC korlátozott körben gazdasági tevékenységet is folytathat, amennyiben az szorosan kapcsolódik fő feladatához, és nem akadályozza annak végrehajtását.
               
            2.   Az Instruct-ERIC létrehozása
      (az Instruct-ERIC alapszabályának 2. cikke)
      
               
                  1.
               
               
                  „Integrált Strukturális Biológia” (a továbbiakban: Instruct) elnevezéssel európai kutatási infrastruktúra jön létre.
               
            
               
                  2.
               
               
                  Az Instruct az 1261/2013/EU tanácsi rendelettel (1) módosított 723/2009/EK rendelet rendelkezései alapján bejegyzett európai kutatási infrastruktúra-konzorciumként (ERIC) működik, és elnevezése: Instruct-ERIC.
               
            3.   Székhely
      (az Instruct-ERIC alapszabályának 3. cikke)
      Az Instruct-ERIC székhelye Oxfordban, az Egyesült Királyságban található.4.   A működés időtartama
      (az Instruct-ERIC alapszabályának 29. cikke)
      Az Instruct-ERIC határozatlan időtartamra jön létre. Az intézmény a 30. cikknek megfelelően megszüntethető.5.   Megszűnés
      (az Instruct-ERIC alapszabályának 30. cikke)
      
               
                  1.
               
               
                  Az Instruct-ERIC megszűnéséről az Instruct-tanács a 13. cikknek megfelelően határozatot hoz.
               
            
               
                  2.
               
               
                  Az Instruct-ERIC a határozat elfogadásakor, illetve tényleges megszűnésekor indokolatlan késedelem nélkül, de legkésőbb a határozat elfogadását, illetve a megszűnést követő tíz napon belül értesíti az Európai Bizottságot a határozatról.
               
            
               
                  3.
               
               
                  Az Instruct-ERIC tartozásainak megfizetését követően fennmaradó eszközöket szétosztják a tagok között az Instruct-ERIC számára teljesített halmozott éves hozzájárulásukkal arányosan. A felszámolás után fennmaradó kötelezettségeket, beleértve az Instruct-ERIC eszközeit is, arányosan szét kell osztani a tagok között az Instruct-ERIC számára teljesített halmozott éves pénzbeli hozzájárulásuk arányában; az összeg nem haladhatja meg egy éves hozzájárulás összegét.
               
            
               
                  4.
               
               
                  Az Instruct-ERIC azon a napon szűnik meg, amikor az Európai Bizottság a megfelelő értesítést az Európai Unió Hivatalos Lapjában közzéteszi.
               
            6.   Kötelezettségek
      (az Instruct-ERIC alapszabályának 21. cikke)
      
               
                  1.
               
               
                  Az Instruct-ERIC felel a tartozásaiért.
               
            
               
                  2.
               
               
                  A tagok nem viselnek együttes felelősséget az Instruct-ERIC tartozásaiért.
               
            
               
                  3.
               
               
                  Az egyes tagoknak az Instruct-ERIC tartozásaiért és kötelezettségeiért viselt pénzügyi kötelezettségeit a 2. mellékletben meghatározott, az Instruct-ERIC számára teljesített hozzájárulásaikra kell korlátozni.
               
            
               
                  4.
               
               
                  Az Instruct-ERIC a kiépítésével és működtetésével összefüggő kockázatokra megfelelő biztosítást köt.
               
            7.   Hozzáférési szabályok
      (az Instruct-ERIC alapszabályának 25. cikke)
      
               
                  1.
               
               
                  Minden egyes tag, amely egy vagy több Instruct-központnak ad otthont, a jóváhagyott hozzáférési eljárásra is figyelemmel biztosítja a sikeres pályázó(k) számára az infrastruktúrához való hozzáférést. Mindegyik Instruct-központ azonosítja infrastruktúra-kapacitásának azon hányadát, amelyet az Instruct által jóváhagyott hozzáféréssel rendelkező projektek számára rendelkezésre bocsátanak. Az Instruct-ERIC-hez való hozzáférésre vonatkozó kérelmeket a hozzáférési bizottság hagyja jóvá nemzetközi szakértői felülvizsgálatra támaszkodva elsősorban a tudományos kiválóság alapján, figyelembe véve ugyanakkor a műszaki és a működési megvalósíthatóságot is.
               
            
               
                  2.
               
               
                  A hozzáférési szolgáltatások biztosítását az igazgató felügyeli, figyelembe véve a következőket:
                  
                              a)
                           
                           
                              a projekt tudományos (szakértői) felülvizsgálata;
                           
                        
                              b)
                           
                           
                              a projekt technikai megvalósíthatóságában, a várható ütemtervben és a központban végzett munka ütemezésében érintett Instruct-központ(ok) által végzett logisztikai értékelés; valamint
                           
                        
                              c)
                           
                           
                              az Instruct-központ és az Instruct-csomópont által rendelkezésre bocsátott, az Instructhoz kért hozzáférés támogatását célzó pénzügyi és természetbeni források, mindenekelőtt az Instruct-hozzáférési kapacitás a kérelemben szereplő Instruct-központnál, valamint az Instruct csomópont által kezelt, megfelelő mennyiségű központi hozzáférési pénzeszköz.
                           
                        
            
               
                  3.
               
               
                  Az Instruct-ERIC az Instruct-ERIC infrastruktúrához való hozzáférésre irányuló kérelmet bármely felhasználótól befogadja.
               
            
               
                  4.
               
               
                  Az Instruct-ERIC gondoskodik arról, hogy a tagok területén működő intézmények számára biztosított nyílt hozzáférés magában foglalja az Instruct-központok által kínált adatokhoz, eszközökhöz és szolgáltatásokhoz való hozzáférést. A tagfelhasználók jogosultak arra, hogy infrastruktúrához, képzésekhez, munkaértekezletekhez, konferenciákon való részvételhez vagy az Instruct-ERIC által kínált és támogatott bármely egyéb tevékenységhez való, az Instruct-ERIC által finanszírozott hozzáférést kérelmezzenek. Az adatokhoz és eszközökhöz való hozzáférésre az Instruct-ERIC adatkezelésre és biológiai készítményekre vonatkozó szabályozása az irányadó; a hozzáférést együttműködésen alapuló munka esetén a 27. cikkben meghatározottak szerint a valamennyi érintett felhasználó között létrejött megállapodás szabályozza.
               
            
               
                  5.
               
               
                  Az olyan országokból származó felhasználók, amelyek nem tagjai az Instruct-ERIC-nek, a kérelmezési rendszeren keresztül kérhetnek hozzáférést. Tudományos vagy verseny előtti kutatás esetén a hozzáférésért tudományos díjak számítandók fel. Tudományos díjak számíthatók fel azon nem kereskedelmi felhasználók számára is, amelyek kormányközi szervezeten keresztül kérnek hozzáférést, és nem Instruct-ERIC tagországból származnak.
               
            
               
                  6.
               
               
                  A jogvédett kutatás érdekében Instruct-infrastruktúrához hozzáférést kérelmező felhasználók esetében kereskedelmi díjat számítanak fel a hozzáférésért. Ebben az esetben a hozzáférésből származó adatok a felhasználó tulajdonát képezik, és azokat nem kell nyilvánosságra hozni vagy közzétenni.
               
            
               
                  7.
               
               
                  A tagoknak a hozzáférés tekintetében mindig elsőbbséget kell biztosítani.
               
            
               
                  8.
               
               
                  Az Instruct-ERIC infrastruktúráját jogvédett kutatás céljára igénybe vevő felhasználók megállapodnak abban, hogy közzéteszik és a nyilvánosság számára elérhetővé teszik a hozzáférésből származó adatokat.
               
            8.   Független tudományos tanácsadó testület
      (az Instruct-ERIC alapszabályának 17. cikke)
      
               
                  1.
               
               
                  Független tudományos tanácsadó testület jön létre, amely szaktanáccsal látja el az Instruct-tanácsot az Instruct-ERIC szempontjából lényeges bármely tudományos és stratégiai kérdésben. A független tudományos tanácsadó testület felülvizsgálja az Instruct-központok teljesítményét annak érdekében, hogy az Instruct-tanácsnak ajánlást tegyen kutatási létesítményeknek Instruct-központként való felvételére vagy eltávolítására; emellett tanácsot ad az előrehaladás és a jövőbeli stratégiai és tudományos célkitűzések, szükségletek és lehetőségek tekintetében, figyelembe véve a nemzetközi összefüggéseket is.
               
            
               
                  2.
               
               
                  A független tudományos tanácsadó testület a tanács által kinevezett legalább öt és legfeljebb nyolc tudományos és műszaki szakértőből áll. A független tudományos tanácsadó testület tagjai közül egyszerű többséggel elnököt választ. A kinevezett elnök megbízatását automatikusan meg kell hosszabbítani úgy, hogy elnöki megbízatását ki tudja tölteni. A független tudományos tanácsadó testület tagjai – akik jellemzően Európán kívüli szakértők – nem vesznek közvetlenül részt az Instruct-ERIC irányításában. A független tudományos tanácsadó testület tagjaira az igazgató javaslatot tehet a tanácsnak. Az esetleges összeférhetetlenségeket a tanács általi vizsgálat előtt be kell jelenteni. A független tudományos tanácsadó testület tagjainak megbízatása három évre szól; a megbízatás egy alkalommal, egy–három évre meghosszabbítható. A független tudományos tanácsadó testület tagjai legkésőbb a kinevezésüket követő harminc napon belül, vagy bármely bizalmas információ átadását megelőzően – attól függően, hogy melyik időpont a korábbi – kötelesek titoktartási megállapodást aláírni.
               
            
               
                  3.
               
               
                  A független tudományos tanácsadó testület évente legalább egyszer ülésezik az Instruct-ERIC tudományos jövőképe és egyéb kihívásai tekintetében elért tudományos és stratégiai előrehaladás értékelése céljából.
               
            
               
                  4.
               
               
                  A független tudományos tanácsadó testület tagjai részéről felmerült észszerű utazási és szállásköltségeket az Instruct-ERIC megtéríti, a tanács utasításának megfelelően.
               
            9.   Terjesztési szabályok
      (az Instruct-ERIC alapszabályának 26. cikke)
      
               
                  1.
               
               
                  Az Instruct-ERIC elősegíti a kutatást, és főszabályként ösztönzi a kutatási adatokhoz való lehető legszabadabb hozzáférést. Ezen elv alkalmazása mellett az Instruct-ERIC előmozdítja a magas színvonalú kutatást, valamint – képzési tevékenység útján – támogatja a „legjobb gyakorlat” kultúráját.
               
            
               
                  2.
               
               
                  Az Instruct-ERIC általában szorgalmazza, hogy a kutatók kutatási eredményeiket széles körben hozzáférhetővé tegyék, és arra ösztönzi felhasználóit, hogy ennek megfelelően használják az Instruct-ERIC-et.
               
            
               
                  3.
               
               
                  A terjesztési stratégia keretében meg kell határozni a különböző célcsoportokat, és az Instruct-ERIC-nek a célcsoportok elérésére több csatorna – például internetes portálok, hírlevelek, munkaértekezletek, konferenciákon való megjelenés, szakfolyóiratokban és napilapokban közzétett cikkek, közösségi média – útján is törekednie kell.
               
            
               
                  4.
               
               
                  Az Instruct-ERIC által támogatott tevékenységekből származó kiadványokban fel kell tüntetni az Instruct-ERIC munkatársainak támogatását és kísérleti forrásainak igénybevételét.
               
            10.   Az adatkezelés, a szellemi tulajdon és biológiai készítmények szabályozása
      (az ERIC-ERIC alapszabályának 27. cikke)
      
               
                  1.
               
               
                  Általánosságban előnyben kell részesíteni a nyílt forrás és a nyílt hozzáférés elvét.
               
            
               
                  2.
               
               
                  Az Instruct-ERIC tevékenységeinek eredményeként keletkezett valamennyi adat alapesetben az adatot létrehozó tudós vagy az őt foglalkoztató intézmény tulajdonában marad. A már meglévő – többek között a különböző intézményekre, támogatást nyújtó ügynökségekre vagy más harmadik felekre háruló – kötelezettségekre is figyelemmel az Instruct-infrastruktúra felhasználói a munka megkezdése előtt a szellemi tulajdonhoz fűződő jogokra vonatkozó megállapodásokat írhatnak elő. A felhasználók szellemi tulajdonának védelme a felhasználók kizárólagos felelőssége.
               
            
               
                  3.
               
               
                  Amennyiben együttműködési projektek keretében biztosítanak hozzáférést az Instruct-ERIC infrastruktúrához, a felhasználók a hozzáférést igénylő munka megkezdése előtt megállapodnak a kísérleti adatok vagy anyagok közös tulajdonlásában. A közös szellemi tulajdon védelme az együttműködésen alapuló munka valamennyi felhasználója esetében a felhasználók felelőssége.
               
            
               
                  4.
               
               
                  Az Instruct-ERIC az Instruct-ERIC infrastruktúrájának felhasználói számára útmutatást nyújt (az adatkezelés és a biológiai készítmények szabályozása formájában) annak biztosítása érdekében, hogy az Instruct-ERIC-en keresztül hozzáférhetővé tett anyagok felhasználásával végzett kutatást olyan keretek között végezzék, amelyek – a fogadó ország jogszabályai és szabályozása értelmében alkalmazandó mértékben – elismerik az adatbirtokosok jogait és a személyiségi jogok tiszteletben tartását; az Instruct-ERIC keretében megvalósuló tevékenységek eredményeként keletkezett adatok és eszközök tulajdonjogát egyértelműen meg kell határozni.
               
            11.   Foglalkoztatáspolitika
      (az Instruct-ERIC alapszabályának 28. cikke)
      
               
                  1.
               
               
                  Az Instruct-ERIC személyzetet is alkalmazhat, melynek tagjait a főigazgató nevezi ki és bocsátja el.
               
            
               
                  2.
               
               
                  Az igazgató által a munkaterv jóváhagyásakor készített személyzeti tervet az Instruct tanácsa hagyja jóvá.
               
            
               
                  3.
               
               
                  Az igazgató előre tájékoztatja a tanácsot az álláslehetőségekről és a személyzeti tervről. A tanács határoz arról, hogy mely álláshelyek igényelnek jóváhagyást a kiválasztott jelöltek tekintetében.
               
            
               
                  4.
               
               
                  Az Instruct-ERIC személyzeti pozícióira vonatkozó kiválasztási eljárásoknak átláthatónak és megkülönböztetéstől mentesnek kell lenniük, valamint tiszteletben kell tartaniuk az egyenlő munkalehetőségek és az alkalmazandó munkaügyi jogszabályokkal összhangban álló pozitív diszkrimináció elvét. A felajánlott munkaszerződéseknek azon ország nemzeti jogát kell követniük, amelyben az adott munkavállaló foglalkoztatása megvalósul.
               
            12.   Beszerzési politika
      (az Instruct-ERIC alapszabálya 24. cikkének (1) bekezdése)
      Az Instruct tanácsa részletes szabályozást vezet be az Instruct-ERIC által követendő beszerzési politikára és kritériumokra vonatkozóan. E beszerzéspolitikának tiszteletben kell tartania az átláthatóság, az arányosság, a kölcsönös elismerés, az egyenlő bánásmód és a megkülönböztetésmentesség alapelvét.
      
         (1)  A Tanács 1261/2013/EU rendelete (2013. december 2.) az európai kutatási infrastruktúráért felelős konzorcium (ERIC) közösségi jogi keretéről szóló 723/2009/EK rendelet módosításáról (HL L 326., 2013.12..6., 1. o.).